# Eišiškės

### Straipsnis iš Vikipedijos, laisvosios enciklopedijos.

Eišiškės
54°10′10″N, 24°59′50″E
Valstybė: | Lietuva
Savivaldybė: | Šalčininkų rajono savivaldybė
Meras: |
Gyventojų (2006): | 3 642
Plotas: | km²
Gyventojų tankumas: |

Vietovardžio kirčiavimas (1 kirčiuotė)
Vardininkas: | Eĩšiškės
Kilmininkas: | Eĩšiškių
Naudininkas: | Eĩšiškėms
Galininkas: | Eĩšiškes
Įnagininkas: | Eĩšiškėmis
Vietininkas: | Eĩšiškėse

Eišiškės – miestas Šalčininkų rajone, 33 km į pietvakarius nuo Šalčininkų, prie sienos su Baltarusija. Seniūnijos centras. Mieste stovi Kristaus Karaliaus Žengimo į dangų bažnyčia (pastatyta 1852 m.), veikia dvi vidurinės mokyklos (Eišiškių 1-oji ir S. Rapolionio). Netoli miesto yra išlikusi piliavietė – XIV a. mūrinės pilies griuvėsiai.

Dvi atskiros miesto dalys yra susiformavusios dar XIII a. – XIV a. pabaigoje abipus Versekos upės. Pietinė komplekso dalis yra didesnė. Buvusi turgaus aikštė su aplinkinėmis gatvelėmis – Lietuvos urbanistikos paminklas (nuo 1969 m.).

## [taisyti] Istorija

Eišiškės – tai sena istorinė Lietuvos gyvenvietė. Ji minima nuo XIV a. Prie Vytauto sutarties, pasirašytos su kryžiuočiais 1384 m., kabojo antspaudas su užrašu „Wesisken“, kurį istorikai iššifruoja kaip „Eišiškės“ (vokiečiai rašė Eykschissken). XIV-XV a. Eišiškės priklausė Vytauto žmonos Onos broliui Sudimantui. XV a. Eišiškės pradėjo augti, XV a. pabaigoje – XVI a. pradžioje jau laikomos vienu svarbiausių LDK miestų.

1672 m. Eišiškėms suteiktos miesto teisės. 1997 m. gruodžio 9 d. Prezidento dekretu patvirtintas miesto herbas.

### [taisyti] Pavadinimo kilmė

Vietovės pavadinimas siejamas su Lietuvos didiko Eikšos vardu, gyvenusio čia XIV a. viduryje. Manoma, kad būtent jis (Eikšys, Eišys ar Eikša) įkūrė Eišiškes (tai nurodo ir Lietuvos metraštis), nors gali būti, jog gyvenvietės būta dar anksčiau.

## [taisyti] Piliavietė

Eišiškių piliavietė yra daugiau kaip už kilometro nuo miesto bažnyčios, prie plento į Šalčininkus. Tai XIV a. mūrinės pilies griuvėsiai. Žinoma, kad iš šios pilies Vytautas Didysis parašė keletą laiškų. Piliavietėje yra išlikusių XIX a. pirmosios pusės Peterburgo-Varšuvos optinio telegrafo pastatų liekanų.

Rodomas puslapis "http://lt.wikipedia.org../../../e/i/%C5%A1/Ei%C5%A1i%C5%A1k%C4%97s.html"

Kategorijos: Lietuvos miestai | Šalčininkų rajono gyvenvietės | Lietuvos herbinės gyvenvietės

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- English
- Lumbaart
- Polski
- Русский